Publication: Magyar Közlöny
Issue: MK-2007-150 (Year: 2007, Number: 150)
Era: 2004-2010
Section: A 264/2007. (VII. 31.) OVB határozattal elbírált népszavazási kezdeményezés aláírásgyûjtési ívén a következõ
Paragraph Index: 205

A 264/2007. (VII. 31.) OVB határozattal elbírált népszavazási kezdeményezés aláírásgyûjtési ívén a következõ kérdés szerepelt: „Ön egyetért-e azzal, hogy eddigi kormányzatok alatt a Tõkés László és társaságának – a magyar adófizetõk pénzébõl juttatott több milliárdos összegek – teljes nyilvánosságra kerüljenek, valamint Tõkés Lászlót az utolsó fillérig elszámolásra kötelezzük. Ha erre nem hajlandó, egyszer és mindenkorra a magyar közéletben semmiféle szerepet ne kaphasson?” Az OVB az aláírásgyûjtõ ív hitelesítésének megtagadását azzal indokolta, hogy a kezdeményezés nem felel meg az Alkotmány 28/B. § (1) bekezdésében foglalt követelménynek, amely szerint országos népszavazás és népi kezdeményezés tárgya az Országgyûlés hatáskörébe tartozó kérdés lehet. Az OVB úgy vélte, hogy a kezdeményezés „semmi olyan elemet nem tartalmaz, amely alapján az Országgyûlés jogalkotói hatáskörét gyakorolva eleget tehetne egy sikeres népszavazásból eredõ kötelezettségeinek.” Az OVB továbbá azt is megállapította, hogy a kérdés az egyértelmûség követelményének sem felel meg.

Source: https://magyarkozlony.hu/hivatalos-lapok/5416e674f47a41051642b749cdb128ee4543ebaa/dokumentumok/1f81787ce6cb3fd5cf57797945413a8a4a85f120/letoltes